
GASPARDY TIBOR

Salvador Dalí Sopronban

Salvador Dalí neve mára egyet jelent a szürrealizmussal. Jól ismert képein elfolyó órák jelzik a tanácstalan és talán lényegtelen időt. Megnyúlt koponyák és tárgyak, mankóval megtámasztott üreges testek, sziklákba dermedt arcok és arcokból ki-bomló sziklák, bevall hatatlan és mégis bevallott szexuális aberrációk rémítő víziói tűnnek fel. Végleg elnémult hangszerek muzsikájára adnak találkozót, ismeretlenül ismert tájak díszletei előtt, kifüggesztve valahol félúton tovatűnt és sehol között. Fölényes mesterségbeli tudásával, csodálatos koloritjával Vermeer és Velazquez kései utódjaként realitássá varázsolta a lehetetlent.

Hosszú élete átszőtte majdnem az egész XX. századot (1904-1989), részint asz-szimilálta, részint táplálta annak szellemiségét, de művészete mindenképp jelentősen meghatározta azt.

Kísérletezett és alkotott minden műfajban, legyen az irodalom vagy film, szobrászat vagy iparművészet.

Dali művészetét lehet szeretni vagy nem szeretni, de hatása alól senki sem vonhatja ki magát.

Élete, akár egy szürrealista film, melynek mintha forgatókönyvírója, rendezője, látványtervezője és operatőre lett volna egy személyben. Mindent elkövetett, hogy alakja még életében mitikussá váljon, történeteiből mítosz kerekedjen. Botrányai, különc viselkedése, hóbortjai, valós és kitalált elemeket egyaránt felvonultató, intimitásokkal teli önéletírásai nemegyszer az anyagiakért való reklámot célozták, amiért egykori barátja, későbbi ellenlábasa, a szürrealista André Breton az Avida Dollár (pénzéhes) gúnynévvel ruházta fel.

Öltözete - különösen kései éveiben - egy néhai barokk fejedelemnek holmi pop art panoptikumban történő látogatását idézte, csak kiegészítette a képet. Mikor őrültnek nézték, így felelt: „Az egyetlen különbség köztem és egy őrült között, hogy én nem vagyok az!"

A felszín azonban ne tévesszen meg senkit, számtalan alkotói korszakában keze alól remekművek sora került ki, a zsenialitáson túl - hosszú, szívós és rendszeres munka eredményeként. „Műveiben torz tükröt tartott a társadalom elé, és kevesen értették csak meg,hogy az idő múlásával nem a tükör, hanem a valóság lett amorf" - írja Tóth Ferenc Tibor.

Dalí 1904-ben látta mega napvilágot egy kis katalán városkában (Figueras) egy harcosan antiklerikális szemléletű apa és egy vakbuzgó katolikus anya gyermekeként. Ez az ideológiai kettősség egész életére rányomta bélyegét csakúgy mint az, hogy szülei a keresztségben a három évvel korábban, kétévesen meghalt fiútestvére nevét adományozták neki. Önmagát haláláig elhunyt bátyja reinkarnációjának tekintette. Gyermekkorát az elkényeztetés éppúgy jellemezte, mint a társai rovásá

ra elkövetett, enyhén szadista ízű csínytevései. Rendkívüli tehetsége korán megmutatkozott, elsősorban impresszionista hatásokat magukon viselő festményein, melyek a katalán vidéket ábrázolták. Ez a táj, szikláival, tengerpartjával - melyet ő a világ legszebb részének tartott - örökre beivódott nemcsak az impresszionista, hanem a későbbi híres festményeibe is.

1921-ben felveszik a madridi San Fernando Művészeti Akadémiára, ahonnan idővel, lázadó magatartása miatt, eltanácsolják. Noha az iskolában csalódott, hiszen saját szavai szerint ahol tudományt és szigort várt, csak léhaságot és fegyelmezetlenséget talált, a madridi évek mégis meghatározók számára. Nem is annyira a Juan Gris és Picasso hatására a kubista festészetben tett kirándulás, hanem sokkal inkább Chi-rico metafizikus művészetével való találkozás keríti hatalmába. De míg Chiricot a normális viszonylatok mögött rejlő misztikum indukálta, Dali az irracionalitás és de-lírium világára terjesztette ki a hatást.

A NYÚL KIS APRÓKAT HAGY MAGA UTÁN

Ki lopta el a tortákat?

Mégis, a legfontosabb az a két barát, akikre ekkor tesz szert: Federico Garda Lorca és Louis Bunuel. A három művész erős kölcsönhatással van egymásra, de Lorca, a század legnagyobb spanyol költője: meghatározó. Ö irányítja Bunuelt a filmrendezés felé, és ő ébreszti fel Dali költői énjét, melyről a festő a maga sajátos stílusában így vall: „mikor megéreztem, hogy Federico költészetének égető és kifejező tüze őrülten fellángol, a koravén és zabolátlan lelkem olajágával rögvest csitítani próbáltam a tüzet, majd előkészítettem a prózaiságom grillsütő rácsait, amelyek felett, amikor el

érkezett a megfelelő pillanat és Lorca kezdeti hevéből már csak szikrázó parázs maradt, megsütögettem gondolataim gombáit, hal- és karajszeleteit."

Szintén a húszas évekre esik Sigmund Freud műveinek spanyol nyelven történő megjelenése, melyek közül az Álomfejtés Dali egyik legfontosabb olvasmányává válik. A freudi értelmezés az elfojtás szerepéről, a lelki sérülések szexuális gyökeréről, az apa-fiú kapcsolatról, beváltatlan vágyakról - szervesen és örökre beépül művészetébe.

1925-ben a madridi majd a barcelonai kiállítás országos festői hírnevet szerez neki. Bunuellel közösen elkészítik az Andalúziái kutya, Lorcara utaló címmel 1929-ben bemutatott filmet, mely megnyitja előtte a szürrealisták köreit (igaz, idővel ők is kizárják maguk közül), és nevét szárnyára kapja a világhír.

Szent Antal megkísértése

1929-re esik találkozása Paul Eluard feleségével, Elena Dimitrovna Diakonovná-val, ismertebb nevén Ca/aval, ki ettől kezdve társa, múzsája, majd felesége lesz.

Kidolgozza híres „paranoia-kritikai" módszerét, melyet a következőképp határozott meg: „Az irracionális tudás spontán módszere amely delíriumos asszociációk és interpretációk kritikus és szisztematikus objektivizációján alapul". Később rövidebben definiált: „Fogalmam sincs miben áll. De remekül beválik!"

Talán egy Füst Milán-idézetet fűzhetnénk hozzá: „semmi sincsen egészen úgy."

E kiállítás a grafikus Salvador Dalit mutatja be, még inkább az illusztrátort. Az írónak is kiváló művész érthető mód csalhatatlan érzékkel válogatta ki azokat a műveket melyeknek grafikáival „dalís" értelmezést adott, hozzájuk remekműveket csatolt. Maldoror énekei, Don Quijote, Isteni színjáték, Alice csodaországban, A Grál nyomában - és még sorolhatnánk...

A művek műve az Isteni színjáték, mely oly sok alkotásnak adott ihletet. Elég csak Goethe Faustjára, Madách Ember tragédiájára - vagy a képzőművészetben Gustav Dore, William Blake illusztrációira gondolnunk, és persze Salvador Daliéra. A kortársak lexikonnak és kézikönyvnek egyaránt tekintették Dante (1265-1321) művét, hiszen a hosszú út alatt amit a költő a túlvilágon, előbb Vergilius, majd az örök szerelem, Beatrice társaságában a Pokol körein, a Purgatórium gyűrűin, a Paradicsom egein át a beteljesülésig megtesz, összefoglalóját nyújtja a középkor minden tudásának és filozófiájának. Hamvas Béla az egyetlen könyvnek tartja, amely az emberi életben itt Európában mindennek az értelmét felfedi (...), az örök eszmét mondja ki, az örök hagyományt. Maga a Firenzei száműzött (1302) a boldogsághoz vezető kalauznak szánta, mellyel az egyes ember új életét kívánta az etika és bölcselet világosságával önmaga és Isten felé fordítani. Komédiának nevezte, mely meghatározása szerint fordítottja a tragédiának, mivel visszásán kezdődik ugyan, de örömmel végződik.

Létezhet-e művész számára nagyobb vállalkozás, mint képzeletben vagy álomban, akár delíriumban belépni egy olyan ajtón, melynek küszöbén egyszer mindenki átlép, és beszámolni egy olyan útról, melyről még nem tért vissza eleven?

Nem csoda, hogy Dali örömmel fogadta 1951-ben az olasz kormány felkérését a mű illusztrálására, mellyel méltón szerette volna megünnepelni a nagy költő születésének közelgő 700. évfordulóját. Saját bevallása szerint is erre az időre tehető „katolikus misztikus" korszakának kezdete. A két legelképzelhetetlenebb dolog ami 1951-ben egy volt szürrealistával megtörténhet - nyilatkozta - az a következő: először misztikussá válni és másodszor rajzolni tudni.

Az Isteni színjáték találomra válogatott énekeinek címei : Sötét erdőben, Szerelem halottai, Az eleven liget, Ólomcsuhások, Emberi főnix, Holt költők találkoznak, Aranylépcső: önmagukban is szürrealista víziók lehetnének. Tán mondani sem kell, hogy Dali paranoia-kritikai módszerével a munka során Daniéval önmagát nem egyszer, feleségét pedig mindig Beatricével azonosította. A színes tus- és akvarelltech-nikával készült művek közül Dali és Gala gondos mérlegelés után százat választott ki, megegyezően a Színjáték 3x33-as, előhanggal kiegészült felosztásával, az évszázad kiadványa számára.

Az illusztráció elvben a mű mélyebb átélését hivatott szolgálni, értelmezni azt egy másfajta művészet prizmáján keresztül. Ám valóban művészi darabjai művészi alázattal szólnak, legalább annyira az irodalmi műről és koráról, mint az illusztrátor művészi világáról. Ebben az esetben is ez történt, de úgy vélem, az állítás a falakon függő összes alkotásra igaz. Dali saját képi világának attribútumai jelennek meg a lapokon. A Chirico metafizikus képeiről már ismert mély perspektíva, a hosszú, megnyúlt délutáni árnyékok, fények - Daliként újrafogalmazott - Isteni színjátékot vetítenek elénk. Részben hűen ragaszkodva a szöveghez, máskor némiképp elru

gaszkodva attól, a költői vízió inspiratív erejére támaszkodva. Az akvarell, ez a természetétől fogva költőiségre hajló eszköz, az eddig széles körben elterjedt Dali képet tovább árnyalja. Használatával, spontaneitása folytán, a mester többet árul el alkotói folyamatáról, gondolkodásmódjáról, anélkül hogy ezáltal a „klasszikust" elveszítenénk. Megjegyzendő ez vonatkozik az Alice Csodaországban mappa lapjaira is melyek az akvarellhez részben némiképp hasonló gouache technikával készültek.

Szent György a sárkánnyal

Isteni színiáték (4.)

Az olasz kormány az utolsó pillanatban kihátrált a Dante megbízás mögül és a mű magánkiadásban jelent meg a 60-as évek elején, erősen korlátozott példányszámban. Az angol Thomas Bewick (1 753-1823) által bevezetett harántdúcos fametszet, melyet a 19. században az igény hívott életre, hogy találjanak egy olyan eljárást, amivel a magas nyomású ólombetűkkel egy síkban legyenek képesek reprodukciót nyomtatni, sokkal aprólékosabb megmunkálásra nyújtott lehetőséget, mint a klasszikus, például Dürer által alkalmazott lapdúcos módszer; lehetővé tette, hogy fametszeteket készíthessenek a festményekről. A munka hosszú éveket vett igénybe, hiszen minden egyes színárnyalathoz külön dúcot kellett készíteni. A kínai hagyományokon nyugvó, vízbázisú festékanyag használata és a fa valamint a vizes festék találkozása Dali szándéka szerint a nyomatok számát erősen limitálta, ami természetesen nem zárta ki, hogy a későbbiekben más eljárásokkal reprodukciókat készítsenek róluk. A metszetek nemcsak Dali, hanem a fametszet remekművei közé is tartoznak.

„Fontosabb olyan dolgokat látni, melyeket rajtunk kívül senki sem lát, mint nem látni azt, amit mindenki lát." - E mondatot Dali is mondhatta volna, ám mégsem ő mondta, hanem egy oxfordi matematikus, bizonyos Lewis Carroll, akit az 1865-ben megjelent Alice Csodaországban című könyve tett világhírűvé. Alighanem nincs még egy ilyen meseregény az irodalomban melyben a Megdöbbentő, az Abszurd és a Matematikai logika találkozása ilyen lüktető eseménysorokat, ilyen furcsa és sajátos időfelfogásban, tobzódva a nyelvi leleményben, ily tökéletes szürrealista történetként fűzne össze.

„Légy az, aminek látszani akarsz" - szól a Hercegnő a mesében

„Ha az ember azt játssza, hogy zseni az is lesz belőle" - mondta az életben Dali.

De a Hercegnő folytatja: - „Ne akarj másnak látszani, mint aminek látszol, mert ha nem annak akarsz látszani, aminek látszol, akkor nem annak látszol, aminek látszani akarnál."

Csoda-e, hogy 100 év dacára Carroll és Dali találkoztak? Az Alice Csodaországban mappája, mely eleganciájában, ötletgazdagságában szintén a briliáns művészt mutatja, eredetileg gouache-sal készült heliogravür lapokból áll. Ez, a fotográfia pionírjának tekinthető, 19. századi technika, mely a sokszorosított grafikában éledt újjá, szintén kézi sokszorosítást igényel, hasonlatosan a fametszethez. Az Alice-képek színvilága, megoldása néhol erősen közelít a hallucinogén látomásokhoz, de ne felejtsük, elkészülésük éve 1969, a hippi nyarak, LSD utazások, acid trip-ek ideje.

A jelen tárlaton az említett sorozatokon kívül más, mélynyomásos eljárással készült, önálló lapok is láthatók, ám ami valamennyiükben közös, az a rajz, melyről Dali azt vallotta: „Nem más, mint a művészet feddhetetlensége".

Kérem, tekintsék meg a kiállítást.

(Elhangzott a Festőteremben 2008. május 10-én.)

vétségének elnöke. Költészetének fő motívumai: szerelem, halál, művészsors, a nemzet sorsa. Az utóbbi két évtized legjelentősebb munkái: Készülődés a számadásra (esszék, vallomások, 1987), A világ emlékművei (versek, 1989), Tenger és diólevél (esszék, 1994). Legutóbb a Moziba megy a hold című gyermekverskötete jelent meg (Cerkabella Könyvkiadó, 2008).

Fecske Csaba (1948) Költő, publicista, az Észak-Magyarország munkatársa. Tizenhárom verses- és öt prózakötete jelent meg, legutóbb a Tolvaj szél című gyermekversgyűjteménye (Holnap, 2008).

Földesi Ferenc (1935) „Nem vagyok író, csak tanár. Igaz, elkövettem írásbeli bűnöket is, melyek különféle folyóiratokban, lapokban, évkönyvekben leleplez-hetők. Legutóbb A magyar név megint szép lesz 1848-49 címmel adták ki egy szöveggyűjteményemet. A VÁRhely magas tetejére Sarkady Sándor évfolyamtárs-barátom csempészett föl, büntetőjogi felelőssége tudatában."

Gáspárdy Tibor (1960) Festőművész, főiskolai docens. Rajztanári diplomát 1984-ben szerzett a Pécsi Janus Pannonius TE Tanárképző Karán. 1998-2001 között a Magyar Iparművészeti Egyetem Vizuális és Környezetkultúra szakát végezte el. 1992 óta a Nyugat-magyarországi Egyetem Benedek Elek Pedagógiai Karának Vizuális Tanszékén tanít. Tagja a MAOE-nek és a Soproni Képzőművészeti Társaságnak. 1986 óta számos hazai és külföldi kollektív kiállításon szerepelt alkotásaival. Fontosabb önálló kiállításai: Sopron (1993, 1996, 2005), Kempten (Németország, 1998), Eupen (Belgium, 2002).

Hegyi Ferenc (1947) Jogász, író. A gimnáziumot Sopronban végezte el, majd Pécsett szerzett jogi diplomát. Évtizedig a Művelődési Minisztérium parlamenti tit

kára, jelenleg az ÁSZ nyugdíjas jogásza és megbízásos munkatársa. Gimnazistaként írt a Jövendő című ifjúsági lapba, egyetemistaként a Glosszátor című egyetemi újság főszerkesztője s a Dunántúli Napló kulturális rovatának munkatársa volt. írásait (publicisztika, riport, novella) számos napilap és folyóirat közölte. Két regénye jelent meg, legutóbb a Hatalomvágy című (magánkiadás, 2005).

Káló Béla (1954) Tanár, újságíró, az Új Hegyvidék című folyóirat kritikai rovatvezetője. Három évtizede publikál esz-széket, recenziókat. Három kötete jelent meg, legutóbb az Itt és most - Varga Rudolf költői világa című (Felsőma-gyarország Kiadó, 2007).

Kerék Imre (1942) Soproni költő, műfordító, kritikus; könyvtáros tanár. A Pécsi Tanárképző Főiskolán szerzett magyar-orosz-rajz szakos tanári diplomát 1966-ban. Az európai líra, főként az orosz, német, angol és francia költészet klasszikus és modern alkotóinak rendszeres tolmá-csolója. Verseit orosz, bolgár, lengyel nyelvre is lefordították. Tizennégy verses és hét műfordításkötete jelent meg, legutóbb a Virág, fa, madár (német költők versei) című (Kaposvár MJV Közgyűlése, 2008).

Kocsis István (1949) Magyar-történelem-társadalomismeret szakos tanár, a soproni Berzsenyi Dániel Evangélikus Gimnázium pedagógusa. A történelemtanítással kapcsolatos cikkeit, tanulmányait országos és megyei szakmódszertani lapok, kiadványok közölték. Iskolatörténeti témájú kötete 1994-ben jelent meg, Kötődés az alma materhez címmel.

Kormos Gyula (1950) Mérnök, hangszertörténész, orgonaszakértő. Diplomáit és doktori címét a Budapesti Műszaki Egyetemen szerezte. Korábban 17 éven át főleg vasúti kivitelezőként dolgozott, je-

